সেনার তৎপরতায় ভেস্তে গেল পাক জঙ্গিদের অনুপ্রবেশের পরিকল্পনা!

ওয়েব ডেস্ক: ফের ভারতে অনুপ্রবেশের (Infiltration) চেষ্টা চালাল জঙ্গিরা (Terrorist)। তবে সেই অভিপ্রায়ে সফল হল না জঙ্গিদল। ভারতীয় সীমারক্ষী বাহিনীর চোখ এড়াতে না পেরে অনুপ্রবেশ বানচাল হল জঙ্গিদের। সোমবার ভোরের এই ঘটনা জম্মু-কাশ্মীরের (Jammu-Kashmir) পুঞ্চ জেলার মেন্ধার সেক্টরে নিয়ন্ত্রণরেখা বরাবর সন্ত্রাসীদের অনুপ্রবেশের চেষ্টা ভেস্তে দিল ভারতীয় সেনা (India Army)।

হোয়াইট নাইট কোরের পক্ষ থেকে জানানো হয়েছে, সোমবার ভোর সাড়ে পাঁচটার সময় বালাকোট এলাকায় সন্দেহজনক কিছু নজরে আসে সেনাদের। সঙ্গে সঙ্গে সতর্ক জওয়ানরা গুলি চালান এবং অনুপ্রবেশ ব্যর্থ করে দেন। সেনারা জানায়, “নিজেদের বাহিনীকে পুনর্গঠিত ও পুনর্বিন্যস্ত করা হয়েছে। সব রকম আধুনিক উপায় ব্যবহার করে এলাকাটি সম্পূর্ণ নিয়ন্ত্রণে রাখা হচ্ছে। প্রত্যেক সেক্টরে সর্বোচ্চ সতর্কতা জারি রয়েছে।”

আরও পড়ুন: পাহাড় থেকে পড়ল পাথর, উত্তরাখণ্ডের রুদ্রপ্রয়াগে মৃত্যু ২ তীর্থযাত্রীর

প্রথম সংঘর্ষের পর সেনার তল্লাশি দল ঘটনাস্থলে এগোতেই ফের গুলিবিনিময় শুরু হয়। সর্বশেষ প্রাপ্ত খবর অনুযায়ী, দুই পক্ষের মধ্যে তীব্র ফায়ারিং চলছিল। সেনা সূত্রে খবর, ভোরে পাকিস্তান অধিকৃত কাশ্মীর থেকে কয়েকজন জঙ্গি ডাব্বি গ্রামের কাছে অনুপ্রবেশের চেষ্টা করছিল। ভারতীয় বাহিনীর প্রবল গুলির মুখে তারা পালানোর চেষ্টা করে। পরে দ্রুত অতিরিক্ত বাহিনী পৌঁছে গোটা এলাকা ঘিরে ফেলে এবং ব্যাপক তল্লাশি অভিযান শুরু করে। পরিস্থিতি এখনও উত্তপ্ত থাকায় নিরাপত্তা বাহিনী নিয়ন্ত্রণরেখার বিভিন্ন এলাকায় উচ্চ সতর্কতা বজায় রেখেছে।

#WhiteKnightCorps | #Infiltration Bid Foiled | Balakot, #Poonch

At about 0530h today, troops of #WhiteKnightCorps in general area of Balakot detected suspicious movement near #LoC. Fire was immediately opened by alert troops preventing the infiltration attempt.

Own troops have…

— White Knight Corps (@Whiteknight_IA) September 1, 2025

উল্লেখ্য, ঘটনাটি ঘটে কেন্দ্রীয় স্বরাষ্ট্রমন্ত্রী অমিত শাহর জম্মু সফরের দিনেই। তিনি সম্প্রতি ভয়াবহ বন্যা ও ভূমিধসে ক্ষতিগ্রস্ত পরিস্থিতি খতিয়ে দেখতে শীতকালীন রাজধানীতে পৌঁছেছেন। তবে ইতিমধ্যে এলাকায় নিরাপত্তা বাড়ানো হয়েছে, চলছে নজরদারিও।